text: Påvirket mand stak af fra solouheld
  07 december 2011 kl. 07.21
  20-årig påvirket mand kørte sent i aftes galt i Vejle og stak af efter uheldet.
  Der skete i aftes et færdselsuheld på Koldingvej i Vejle. En 20-årig mand mistede ved 23.30-tiden herredømmet over bilen og påkørte derefter en lysmast, en busk og et busskur.
  Den 20-årige og en medpassager stak af fra køretøjet til fods. Politiet fandt kort efter den 20-årige, der gemte sig i nærheden.
  - Han var påvirket af euforiserende stoffer, fortæller vagtchef hos Sydøstjyllands Politi, Stig Simonsen, til Radio VLR.
  Der blev rutinemæssigt udtaget en blodprøve af manden.
  